ming030890/wiki-yue-high-quality huggingface dataset:
2019年歐洲議會選舉

2019年歐洲議會選舉喺2019年5月23－26號期間舉行，係自1979年第一次直選以嚟嘅第九次。截至2018年，一共有751位歐洲議會議員（MEP）代表嚟自28個成員國嘅五億一千二百萬人。
喺2018年2月，歐洲議會投票通過：如果英國喺2019年3月29號脫歐，議員（MEP）人數會由751位減至705位。 不過由於英國延遲脫歐，英國同其他歐盟成員國一樣參與今次選舉。

新條例
歐洲理事會喺2018年6月7號同意改善歐盟選舉條例，同埋改革1976年選舉法當中嘅舊條例。目的係要改善選舉參與度、更好咁理解選舉嘅歐洲特色、同埋喺尊重各個成員國嘅憲制同選舉傳統嘅同時，防止異常嘅投票。 新嘅選舉唔准雙重投票同埋唔准喺第三國投票，希望咁樣可以提高歐洲政黨嘅知名度。 為咗唔畀人投兩次票，各國負責聯絡嘅機關要喺選舉六個禮拜之前開始交換選民資料。
歐洲議會喺2018年7月4號表示同意之後，理事會喺13號就採納咗呢份法案。之不過歐盟成員國唔可以喺2019年大選之前生效法案，所以今次大選會跟返之前嘅規矩咁做。

政治團體同埋候選人
喺一個叫做 Spitzenkandidat（「頂級候選人」）嘅過程當中，會由歐洲咁多政黨提名候選執委會主席，贏到最多席位嘅政黨可以優先嘗試籌組議會多數黨，支持返自己嘅候選人（有啲似喺國會民主制度裏面選出總理咁）。2014年係第一次咁樣做，當時都有理事會嘅人反對。 雖然唔清楚未來嘅過程係點，但係議會一直都有嘗試制度化個過程，而且都幾肯定政黨可以再次揀選候選人。2018年1月23號，憲制事務委員會採用咗一段文字，話 Spitzenkandidat 係唔顛覆得嘅，而且議會「將會拒絕任命任何無被指明成為 Spitzenkandidat 候選人嘅人」。
喺2018年5月，有民調顯示，喺28個歐盟國家、兩萬七千幾萬人入面，有四成九受訪者話 Spitzenkandidat 會幫到佢哋下次大選投票，同時亦有七成人話個過程要認真傾下度下歐洲嘅議題。

歐洲人民黨（EPP）
現任嘅 Jean-Claude Juncker 已經講咗唔會尋求連任主席。
有兩個候選人謀緊EPP嘅提名：
Alexander Stubb，歐洲投資銀行副主席，前芬蘭總理、外相同財相。
Manfred Weber, 而家喺歐洲議會入面 EPP 嘅領袖，係巴伐利亞基社盟嘅成員，有默克爾撐佢做黨嘅頂級候選人（Spitzenkandidat ）。
係佢哋嘅2018年大會上面，EPP 揀咗 Manfred Weber 做佢哋嘅歐洲執委會主席頂級候選人。

歐洲社會主義人黨（PES）
之前嘅候選人Martin Schulz喺2007年離開咗歐洲議會，走咗去做德國社會民主黨嘅阿頭，但佢喺2018年又無做喇。
PES 嘅成員黨同成員組織提名咗兩個候選人：
Maroš Šefčovič（執委副主席）喺九月宣布競逐做執委阿頭。
Frans Timmermans（首任執委副主席、前荷蘭外交大臣）喺10月宣布競逐做執委阿頭。
Šefčovič喺11月宣布退出，轉為支持 Frans Timmermans 做Common Candidate。
PES 會喺里斯本開個非常大會去啟動候選人選舉同埋就呢件事投票。
葉良俊

葉良俊（粵拼：jip6 loeng4 zeon3；英文：Jimmy Ye；1967年—）係星加坡男歌手、大學講師。佢依家喺星加坡管理大學度做大學講師，教藝術管理。

經歷
1993年，出第一張專輯《把你的愛交給我》。1994年，出第二張專輯《最真》。1995年，出第三張專輯《追心》。1996年，出第四張專輯《我總是聽你說》。1997年，出第五張專輯《捨得》。佢喺1998年退出樂壇，之後去律師行做嘢。2015年，復出樂壇出咗第六張專輯《你還好嗎？》。同年9月12號，喺星加坡濱海藝術中心音樂廳搞咗音樂會。佢喺第三屆新加坡金曲獎攞到傳媒推薦（本地新人）獎、第五屆新加坡金曲獎憑住《小玩意》攞到最佳本地作曲獎。
葉芷華

葉芷華（Yvonne Yip，1990年10月22號—）係香港前女子泳手，游蛙式。佢13歲就已經代表香港參加2004年奧運，係香港歷嚟最後生嘅奧運代表，不過佢之後都無再參加過大型游水比賽。佢中學讀協恩中學。
葉菊蘭

葉菊蘭（1949年2月13號—）係臺灣政治人物，代理過高雄市長。
葉菲姆·伯格柳伯夫

葉菲姆·伯格柳伯夫（俄文：Ефим Дмитриевич Боголю́бов，1889年4月14號—1952年6月18號）係一位俄裔德國國際象棋棋手，試過兩次喺世界錦標賽同亞歷山大·阿廖欣對戰。佢喺1951年獲FIDE封為特級大師。
許冠武

許冠武（英文名：Hui Kwaun Moo，1944年6月4號—）係香港人，喺廣西柳州出世。許氏四兄弟排第二。做過電影幕後，同埋攝影師。而家係香港商人。

屋企
許冠武喺許氏兄弟排第二。
大佬許冠文，嘅冷面笑匠，參演同執導過好多部電影。
三細佬許冠英（已故），演過好多齣電影，出過唱片。
四細佬許冠傑，香港歌神，粵語流行曲嘅開山鼻祖。
許凱

許凱（粵拼：heoi2 hoi2，1995年3月5號—），係中國嘅一個男演員，出名嘅作品有《延禧攻略》。
許光漢

許光漢（粵拼：heoi2 gwong1 hon3；英文：Greg Han／Greg Hsu；1990年10月31號—）係一個臺灣男歌手、演員同模特兒，2013年入行。然之後又拍咗好多電影同電視劇，包括《罪夢者》、《陽光普照》等等，令到佢知名度大開。佢響2019年憑住電視劇《想見你》而出名，畀人封做「國民男友」。
2020年10月27號，許光漢推出數碼單曲《別再想見我》。2021年10月31號，佢嘅第一張個人唱片《許光漢》開始發行。
許冠傑光榮引退滙羣星

《許冠傑光榮引退滙羣星》係寶麗金喺1992年推出嘅雜錦碟。當年歌神許冠傑宣佈光榮引退，而寶麗金就搵咗旗下歌手翻唱佢嘅歌向佢致敬，錄成呢隻碟。
許冠英

許冠英（Ricky Hui，1946年8月3號—2011年11月8號），係香港嘅電影演員，佢同許冠傑同埋許冠文係兄弟，1970年代到1980年代佢哋一齊演出幾部賣座嘅笑片。
許可

許可（Authorisation），或准許、批准、授權，係准人做某啲事，通常係基於人嘅身分而定。所以做之前，會得憑證，用以鑑別身分先做得。電腦保安鑑別用戶身分後，就按人得到乜嘢許可，先畀做啲乜嘢事。好似睇某啲檔案，或者改資料。
許哲珮

許哲珮（粵拼：heoi2 zit3 pui3；英文：Peggy Hsu；1981年2月2號—）係一個臺灣女歌手、詞曲作家同埋唱片監製，佢喺2001年入行推出第一張專輯。
荷屬安的列斯

荷屬安的列斯（荷蘭文：Nederlandse Antillen）曾經係荷蘭响加勒比海嘅一個屬地，2010年10月10號正式解體。五個主要島嶼之後各自為政，但係仍然留喺荷蘭王國裏面。
五個主要島嶼入面，古拉索同荷屬聖馬丁地位升做自治國，同荷蘭本土、阿魯巴平起平坐；而博奈爾、聖猶士坦同薩巴就合組加勒比尼德蘭，直屬荷蘭本土。
荷屬安的列斯初頭包埋阿魯巴，1986年1月1號就率先脫離咗。
荷屬東印度

荷屬東印度係荷蘭帝國旗下嘅殖民地，1800年開創，接管由荷蘭東印度公司控制嘅地區，範圍等如而家嘅印尼，到1945年當地爆發獨立革命，1949年成功獨立。
荷屬聖馬丁

荷屬聖馬丁（荷蘭文：Sint Maarten；法文：Saint-Martin）係荷蘭嘅其中一個海外自治領，管加勒比嘅聖馬丁島南部，首府菲利普斯堡。
2017年9月6號，颶風Irma（英文：Hurricane Irma）直撲聖馬丁島，嚴重破壞道路、通訊、電力同埋房屋。聯合國估計90%建築物受損。
荷斯特省

荷斯特省（波斯文：ولایت خوست‎‎）係中東國家阿富汗嘅卅四個省之一。
荷屬錫蘭

荷屬錫蘭（Nederlands-Ceylon）係荷蘭舊時一個殖民地，由荷蘭東印度公司控制，主要範圍係斯里蘭卡島沿岸，1640年建立，1796年因為唔夠英國人嘅英屬錫蘭打而撤走。
荷姆斯省

荷姆斯省（مُحافظة الحسكة‎）係敘利亞嘅一個省，首府係荷姆斯。
荷式格仔餅

荷式格仔餅（荷蘭文：Stroopwafel）係一種甜嘅嘢食，係荷蘭嘅特色食品之一。
荷文 stroopwafel（眾數：stroopwafels）字面係「糖漿格仔餅」噉解。
象島

象島係泰國第二大島，有429平方公里大，喺桐艾府。
象州

象州係中國廣西來賓一縣，面積1899平方公里，人口35萬。
象工場的Happy End

『象工場的Happy_End』（象工場のハッピーエンド） 係村上春樹嘅短篇小說集，同安西水丸合作，喺書入邊配咗安西水丸嘅插畫。
有正體中文版係張致斌翻譯，由時報文化出版。
象形圖

象形圖係表達意思嘅圖形，可以突破語言嘅限制，令用唔同語言嘅人都明白表達嘅意思。
象形圖亦嘅統計學上用到，係統計圖其中一種表達方式。下面有個例：
象形文字

象形文字係人類社會開頭最早出現嘅文字，用圖形去表達意思。
象崗

象崗（粵拼：zoeng6 gong1），又可以喺後面加多隻字做象崗山，係中國廣東省廣州市入面嘅一座山仔，而呢座山仔就喺盤福路同解放北路交界嘅西邊，座山對面啱好對住越秀公園西二門。呢座山喺明朝時入選羊城八景，嗌做「象山樵歌」。呢座山唔係好高，海拔凈係得49.71米。

史
呢座山之前嗌過固崗、席帽山、象山呢啲名。明朝洪武十三年（1380年），由於廣州城要將宋三城合埋一齊，結果開發咗廣州城北邊嘅山，於是象崗一帶做咗嗰陣時嘅廣州北門。結果象崗同越秀山一分為二。因爲鑿咗座山，結果開闊咗大北外直街（依家嘅解放北路北邊），於是呢度喺明清兩代都係廣州城北邊嘅主要通道。到咗清朝順治十年（1653年），清軍響家陣盤福路、解放北路交界南邊無幾遠度起拱極炮臺同保極炮臺，噉樣夾埋附近嘅永康炮臺、耆定三炮臺一齊防衞廣州北邊。到咗20世紀中，呢笪地就劃咗畀軍區用；到咗20世紀70年代，咗山附近起曬大廈、舖頭，就得返個山頂。1983年，呢座山頂就畀人刨低17米嚟起公寓，結果就發現咗南越國第二代王趙眜嘅王陵。於是公寓就起唔成，而係投資五千萬起做西漢南越王博物館。
象徵主義

象徵主義（zoeng6 zing1 zyu2 ji6，英文：Symbolism），係約莫1885－1910年間歐洲文學同視覺藝術領域嘅一場幾有影響力嘅運動。
2019年嘅香港

2019年嘅香港係介紹香港喺2019年嗰陣發生過啲乜事。
2019年嘅瑞典

2019年嘅瑞典係介紹瑞典喺2019年嗰陣發生過啲乜事。
2019年加拿大聯邦大選

2019年加拿大聯邦大選（英文：2019 Canadian federal election，法文：Élections fédérales canadiennes de 2019；正式稱為第43屆加拿大大選）喺2019年10月21號舉行，選出第43屆加拿大國會下議院嘅338名議員。總理賈斯汀·杜魯多喺當年9月11號請示總督朱莉·帕耶特解散國會，觸發這次大選；選舉日期根據《加拿大選舉法令》而定。贏取2015年聯邦大選後上台執政嘅加拿大自由黨喺這場大選中試圖保着多數政府姿態。另外兩個主要政黨就由2017年就任嘅黨魁帶領參選：官方反對黨保守黨同下議院第三大黨新民主黨分別由安德魯·謝爾同埋駔勉誠領導。
結果顯示，自由黨得票同議席雖然減少，但仍然能夠繼續執政，但需要籌組少數政府或者聯合政府。
選舉後，特魯多拒絕咗聯合政府選項，佢嘅新內閣喺2019年11月20號宣誓就職。
去到2022年11月，加拿大有媒體報導，呢次選舉受到中國共產黨嘅干預，但未能證實大選結果有冇被影響。
2019年嘅星架坡

2019年嘅星架坡係介紹星架坡喺2019年嗰陣發生過啲乜事。
2019年嘅澳門

2019年嘅澳門係介紹澳門喺2019年嗰陣發生過啲乜事。
2019年亞足協亞洲盃

2019年亞足協亞洲盃，係第17屆嘅亞足協亞洲盃，喺2019年1月5號到2月1號喺阿拉伯聯合酋長國搞，最後由卡塔爾足球代表隊攞冠軍。
2019年嘅臺灣

2019年嘅臺灣係介紹臺灣喺2019年嗰陣發生過啲乜事。

1月
1月1號，實施大型餐飲業如連鎖速食店等，內用將禁止提供塑膠吸管嘅規定；將依法屆期終止第三代行動通訊（3G）業務。
1月4號，金門小坵嶼發現一隻死豬，由於嗰到冇養豬場，研判係嗰排東北季風南下漂落嚟嘅。同日農委會防檢局表示，已通報世界動物衛生組織尋求國際合作，並加強海面巡邏。22縣市均已全部設立應變中心，中央地方防疫全面總動員。
1月6號，2019年民主進步黨主席補選，填補蔡英文辭職後嘅主席空缺。
2019年中國圍棋甲級聯賽

2019年中國圍棋甲級聯賽係由華為獨家贊助，冠名為2019華為手機杯中國圍棋甲級聯賽。
207年

207年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安十二年
朝鮮半島
高句麗：山上王十一年
新羅：奈解王十二年
百濟：肖古王四十二年
檀紀：2540年
日本
神功皇后攝政七年
皇紀：867年
佛曆：750年
猶太曆：3967年 - 3968年

大件事
孫權攻伐黃祖，俘虜佢啲臣民。
2080年代

2080年代係指2080年1月1號去到2089年12月31號之間嗰十年。

2088年
10月27號：水星自1708年以來第一次遮住木星，但肉眼觀測唔到。

2089年
5到6月：13年週期同17年週期嘅週期蟬會同時出現。呢件事每221年先發生一次，上一次出現係喺1868年，下一次會係喺2310年。
2075年

2075年係平年，元旦係禮拜二。

預計大件事
臭氧層估計會完全復原。
蘇慧音

蘇慧音（英文：Minnie Soo，1998年4月13號—）係香港女乒乓波手，主要參與雙打同團體賽。2020年夏季奧林匹克運動會，女子團體賽銅牌戰連贏兩場單打，帶領女子隊攞銅牌。
蘇惠良

蘇惠良（William So，1968年—）係香港親中陣營政治人、明報出版社總經理。

選舉經歷
喺2021年9月，佢成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
2021年第7屆香港立法會選舉，佢用獨立身份參選體育、演藝、文化及出版界功能界別議席，最後落選。
蘇打綠

蘇打綠（粵拼：sou1 daa2 luk6；英文：Sodagreen，分身樂團魚丁糸）係2001年成立嘅臺灣樂團。
蘇拉威西

蘇拉威西係印尼一個大島，亦係世界第十一大島，有174,600平方公里大，喺婆羅洲同新畿內亞之間，上面有六個省。
蘇我馬子

蘇我馬子（日文：蘇我 馬子／そが の うまこ Soga no Umako，551年—626年6月19號），係日本飛鳥時代嘅大臣，佢喺敏達天皇、用明天皇、崇峻天皇同推古天皇在位時長期掌權。
蘇拉

蘇拉（拉丁文：Sulla，前138年—前78年）係古羅馬政治人，前88年同埋前80年做過兩任嘅羅馬共和國執政官，前81至前79年做過羅馬共和國獨裁官。
蘇拉姆山脈

蘇拉姆山脈係格魯吉亞嘅山脈，連接大高加索山脈同小高加索山脈，屬於高加索山脈嘅一部分，最高點海拔高度1,926米。鐵路同高速公路貫穿處喺海拔高度1,926米嘅山口，以連住格魯吉亞東同西嘅交通。
謝依旻

謝依旻（1989年11月16號—）係日本圍棋手，台灣苗栗市出世，日本棋院職業圍棋七段。
謝依旻贏得女流本因坊戰、女流名人戰、女流最強戰，只差女流棋聖戰就贏晒日本圍棋四大女性賽事。
謝佛遜城

謝佛遜城（Jefferson City）係美國密蘇里州首府，大約住咗4萬人。
謝佳旺

謝佳旺（Keon Chia），有時會用藝名佳旺，馬來西亞音樂人，喺砂拉越美里出世，亦有喺香港、台灣同新加坡嘅演藝圈活動，而家係華納版權嘅詞曲創作人。

早年生涯
謝佳旺阿爺係已故拿督斯里謝晉新，老竇係謝敦發（2003年馬來西亞astro樂齡歌藝大賽雙料冠軍，已經去世），仲有一個阿哥同一個妹。
佢一家5口都鍾意唱歌，小學時期喺美里中華公學就讀6年，中學時期喺美里中華中學就讀。畢業後佢去咗吉隆坡韓新傳媒學院讀廣播電視電影系，獲得師姐賞識，有機會半工讀咁做駐唱歌手，之後獲得民歌餐廳老闆賞識，仲同子熒聯合出過一隻碟《樂旅行》，入面有接近70%嘅詞曲係由佳旺包辦嘅。

幕後音樂人工作
不過，佢經歷過一段以藝人姿態，頻頻出席各種活動同接通告嘅生活後，就發現自己並唔享受喺鎂光燈下嘅生活，之後佢就主要喺幕後發展，曾經為陳勢安嘅專輯《壞掉的我們》製作部分歌曲，亦同其他知名歌手合作等。
2014年，謝佳旺同拍檔吳振豪、王耀建成立咗漢堡音樂製作公司（Burger Music Studio），主要業務係製作唱片同單曲。
而去到2020年，佢幫陳柏宇同盧廣仲寫嘅歌曲，都得到當地樂壇嘅認許，佢甚至攞埋金馬獎最佳原創電影歌曲。

個人家庭狀況
佢已經結咗婚，有一個仔。

2020年
《刻在我心底的名字》（《刻在你心底的名字》電影主題曲，由盧廣仲、陳昊森演唱，陳文華、謝佳旺同埋許媛婷共同作詞、作曲。）
《感情這回事》（陳柏宇主唱歌曲，謝佳旺負責作曲編曲）
謝作偉

謝作偉，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
貞女星

貞女星（Virginia），即係小行星50，係太陽系小行星帶嘅一粒小行星，喺1857年10月4號發現。
貞明皇后

貞明皇后（日文：貞明皇后／ていめいこうごう Teimei Kōgō，1884年6月25號—1951年5月17號）係大正天皇老婆，昭和天皇阿媽，未結婚嗰陣叫九條節子，而專用徽章上面嘅圖案係藤。

經歷
明治十七年（1884年），佢喺東京九條殿出世，係九條家當主九條道孝四女。
1900年2月11號，佢同皇太子嘉仁親王訂婚。
1900年5月10號，佢喺皇宮神前舉行婚禮，同時建築做為結婚新居嘅赤坂離宮。
1901年4月29號，昭和天皇出世。
1902年6月25號，秩父宮雍仁親王出世。
1905年1月3號，高松宮宣仁親王出世。
1912年7月30號，成為皇后。
1915年12月2號，三笠宮崇仁親王出世。
1926年，大正天皇駕崩，成為皇太后。
1951年（昭和二十六年）五月十七號崩逝，享年六十七歲。
1951年6月8號，追號為貞明皇后，陵寢喺東京都八王子市長房町多摩東陵，亦係歷嚟第一名葬喺關東嘅皇后。佢可以話係昭憲皇太后嘅後繼者，唔單只鼓勵養蠶同絹絲工業，同時亦都對救治癩病、麻瘋病嘅事業相當熱心。
佢同大正天皇之間感情好好，打破一般慣例，親自喺老公身邊照料。喺歷代皇后之中可以生到四個皇子，亦都係好稀有嘅例子。據皇后所生秩父宮嘅證實，大正天皇過身之後，貞明皇后每一日嘅生活都係一樣，喺午前有絕大部份嘅時間係喺放置天皇遺照嘅房入面渡過，好似服侍仲未死嘅人一樣。佢嘅追號「貞明」，出於易經入面「日月之道，貞明者也」之句。
貞明

貞明係後梁皇帝朱友貞嘅第二個年號，相當於公元915年到921年，前後總共7年。
貞祐

貞祐係大金皇帝完顏珣嘅第一個年號，相當於公元1213年到1217年，前後總共5年。
貞富信宏

貞富信宏（1979年7月5號—）係日本足球員，司職中場，效力過湘南比馬，山形山神，Okinawa Kariyushi FC，橫濱FC，Arte Takasaki，及長野帕塞羅。
貞操

貞操，廣東話俗稱豬，係社會嘅道德規範，適用於一夫一妻制。貞操係性伴侶跟對方嘅一種愛情承諾。當發現對方有婚外情、跟第三者有性關係，所謂貞操就唔再存在。一般認為兩性關係冇咗貞操係大件事，除非當事人可以接受「多夫多妻制」。為咗鼓勵同埋推崇貞操嚟個家庭倫理至高標準，所以中國古代發明咗貞節牌坊作為獎勵。嚮男權社會，貞操係一個好女仔應該要識。[未記出處或冇根據]不過，男女平等嘅社會，兩性雙方冇咗嚟種愛的承諾，輕則會分手，重則會搞到家破人亡。[未記出處或冇根據]
嚮實際上，貞操可以令一個女仔唔會未婚懷孕，又或者大咗個肚都估唔到係邊一個經手嘅。
西環契仔契女

西環契仔契女，又稱西契黨、西環黨、西環契弟黨，係指一啲被指由中央人民政府駐香港特別行政區聯絡辦公室（簡稱香港中聯辦）背後扶植同支持嘅香港建制派陣營人士（多指香港親共人士外嘅建制派人士），係諷刺詞語。
由於西環係香港中聯辦所在地置，所以用「西環」代指中聯辦（相對「中環」代指香港特別行政區政府）。粵語所講「契弟」除指結拜細佬，又有基佬意思，並引申為粗口。
喺社會輿論下，例子有：香港立法會議員創建力量謝偉俊（法律超人）、經民聯梁美芬（鼠王芬）、新民黨容海恩（容E）、葉劉淑儀（葉太），同自稱「獨立」無政黨，但其實係新世紀論壇理事嘅新界大聯盟何君堯（建制戰狼），甚至乎新世紀論壇嘅龐愛蘭亦包括在內（部份法律界出身）。
由張曉明時代開始冒起嘅新興激進建制派組織有「愛護香港力量」、「愛港之聲」、「保衛香港運動」等。
反而，傳統建制派政黨民建聯、工聯會就係「中聯辦親生仔女」；而自由黨就係「中環親生仔女」。
西環健康評估中心

西環健康評估中心，香港健康評估中心之一，為學生健康而設，由學生健康服務中心轉介跟進，址喺上環林士街，林士街多層停車場大廈入便，英文叫Western Special Assessment Centre。行政上歸中西區。開禮拜一到五，公眾假期唔開。歸衞生署管。
西瓜

西瓜（粵拼：sai1 gwaa1；學名：Citrullus lanatus）係葫蘆科西瓜屬嘅一年生草本植物，亦都係種生果。原產地喺非洲。如估按類嚟分嘅話，佢重可以分成野生品種同種植品種。如估按重量嚟計嘅話，西瓜有成92%係水，佢重係水份比例最高嘅生果。

名
西瓜喺公元10世紀傳到中國大陸，由於佢係喺西邊嚟先至改咗「西瓜」嘅名。

形態
西瓜嘅葉通常係濃綠而且有好深嘅缺位，佢開嘅花係黃色兼且係單性。喺結果嗰時，西瓜一般係綠皮，而肉類方面，有深紅、粉紅、黃色或白色嘅品種。

營養價值
西瓜有好豐富嘅營養成分，佢嘅果肉包含蛋白質、磷酸、蘋果酸、果糖、蔗糖、葡萄糖、氨基酸同胡蘿蔔素等好多好多嘅營養物質，所以食落好多汁。尤其係西瓜籽，佢嘅蛋白質量重多過街邊賣返嚟嘅大米同小麥。

史
而家應該好難知喺幾多年開始種西瓜嘅。不過佢有史記錄話西瓜喺第一次開始有收成嗰時，就係講返喺5000年前嘅古埃及。由於西瓜嘅果成日放喺法老嘅陵墓嚟畀下世去食。但實際喺埃及神話入面，佢哋重信西瓜係由碩夫嘅精液搞出嚟嘅嘢。
未到公元10世紀嗰時，西瓜重係非洲沙漠地區嘅野生植物，而嗰時凈係畀大笨象、犀牛等動物成日食嘅嘢，後嚟經過咗人工馴化咗呢啲植物之後先至發展到而家人喺夏天清熱解渴嘅嘢。
到咗公元10世紀嘅五代十國嗰時，西瓜就從中亞地區經過絲綢之路嘅方法嚟傳到中國。到咗宋朝嗰時佢就喺中國嘅邊個地方都可以見到佢。

全球各地唔同嘅名
西瓜喺唔同國家嘅語言入面，甚至係古代嗰時都有唔同嘅嗌法。以下係唔同國家語言嘅唔同嗌法：

用途
一杯西瓜汁
西瓜唔單止可以用嚟食，重可以用喺以下呢啲用途：
可以浸喺酒精入面發酵，整成啱好夠嗮味嘅西瓜酒。
西瓜皮重可以攞嚟食。因為佢有時都喺蔬菜。喺中餐入面有炒、炖同腌西瓜皮嚟食。
西瓜核唔單止可以用嚟食，重可以用嚟整配菜或植物油都得。因為西瓜核有好多脂肪同蛋白質。
西瓜重可以榨果汁。
如估將西瓜切成三角形噉再放落去雪櫃入面凍佢嘅話，拎出嚟重可以當成雪條嚟食。

品種
家吓全世界有1200個唔同嘅品種嘅西瓜。一般嚟講，西瓜嘅重量最輕嗰個起碼＜1kg，最重嗰個起碼＞90kg。而顏色方面就好多，有紅、橙、黃同白呢5種顏色。而家西瓜嘅品種一直喺度唔停噉發展，重有啲人都培養咗好多得意嘅西瓜出嚟。
世界上最重嘅西瓜，就係卡羅利娜十字（Carolina Cross）嗰個品種，有120kg咁重。而佢嘅果方面，係綠皮紅肉。佢出嘅果仔起碼有29——68kg咁重。如估種佢嘅話，起碼最快有差唔多3個月就有收穫。
而細黃金（Golden Midget）嗰個品種嘅洗過喺熟咗嗰時，係金皮粉紅肉嘅品種。而且種佢70日就有得收穫。
而Orangeglo嗰隻品種係好甜嘅西瓜品種。佢嘅肉係橙色，而且又大，好似個橢圓形噉。而呢啲品種嘅西瓜起碼有9——14公斤到。佢嘅皮係淺綠色且有鋸齒噉嘅深綠色紋響度。呢隻品種嘅西瓜從佢開始種嗰時，到佢熟嗰陣起碼要90——100日。
而星月（Moon and Stars）品種嘅西瓜係1926年美國創嘅一個西瓜品種，佢嘅皮係紫色或黑色嘅品種，而且有好多又細又黃嘅星同埋1——2個又大又黃嘅月光噉嘅樣啲符號響度。而呢隻瓜嘅品種起碼有9——23公斤到。佢嘅皮係粉紅或紅色，而且有啡色嘅核，加上佢啲葉有斑紋響度。如估種佢嘅話，起碼差唔多3個月就有得收穫。
而沙士加芝灣之糕（Cream of Saskatchewan）嘅品種就好細隻，一般係好似個波噉，得25cm到嘅直徑。而且佢嘅樣都好細粒，皮係淺綠色帶有深綠色嘅條紋響度，啲味都好甜吓。佢嘅肉係白色，核係黑色。但係呢啲品種嘅西瓜係好難先至見到佢，因為佢唔單止凈係得好涼爽嘅天氣先至可以種到佢，而且呢啲西瓜凈係喺加拿大嘅沙士加芝灣地區嗰度嘅加拿大籍俄羅斯人嘅手度先至可以買到。呢啲西瓜品種起碼80——85日先至有得收穫。
而喺烏克蘭嘅美利特堡嗰邊嘅西瓜係又細又圓嘅，直徑大概28——30cm到，呢個品種嘅西瓜原產地喺俄羅斯嘅阿斯迪拿柬州嗰邊。喺每年夏天嗰時，呢個品種嘅西瓜喺尤莫斯科嘅街頭嗰啲走鬼成日賣佢嘅。呢啲西瓜品種如估種佢嘅話，起碼至少有95日先至有得收穫。
而日本嘅傳助西瓜（日文：伝助スイカ）品種就好圓吓，有11kg到重。佢啲皮係黑色，而且冇邊同斑紋響度。而且呢啲品種嘅西瓜凈係喺日本嘅北海道地區先至見到佢。嗰邊起碼去到每年10000隻嘅年產量。
喺中國內地嘅黑龍江農科院嗰邊，當地就培養咗種跌唔爛嘅西瓜出嚟。佢可以喺成1米高嘅地方跌落嚟都唔爛，方便用嚟運輸。
喺中國內地嘅廣東省高鶴縣（而家係佛山市高明區同埋江門市鶴山縣組成嘅一個地方名）嗰邊試過成功種咗個方形嘅西瓜出嚟，方便堆放同運輸。
喺中國農科院嗰邊重搞咗個比較遲熟嘅西瓜出嚟，喺秋末冬初嗰時都重有得出嘅品種。

龍井西瓜文化節
由2015年開始，每年嘅5月17號到5月18號，臺灣臺中市嘅龍井區成日辦每年一度嘅「龍井西瓜文化節」。因為喺臺灣，龍井嗰邊嘅西瓜比較靚，所以當地嘅龍井區農會希望通過呢個活動嚟推廣龍井區嘅西瓜。

中國西瓜博物館
内文：中國西瓜博物館
喺北京市大興區嘅龐各莊鎮入面，由於佢啲西瓜品種喺中國內地同國外出咗名。佢當地為咗宣傳西瓜嘅文化嚟發展佢當地嘅西瓜業，所以大興區委同政府、重有龐各莊鎮政府一齊出咗1200幾萬蚊嚟起咗間西瓜博物館。

西瓜園遺址
内文：西瓜園遺址
喺廣東省廣州市嘅越秀區入面，人民路差唔多上下九嗰頭，嗰度有笪地係同「西瓜」有關。根據傳說嗰度話過，係一位姓駱嘅官員因為「馬生角（各）」呢句話先至捉咗個疑犯（因為嗰時出現咗「血西瓜」嗰單嘢），後嚟啲人因為呢件事先至將呢度改名做「西瓜園」。

硬西瓜
喺美國同南非當地有隻比較得意嘅西瓜就係有酒嘅硬西瓜。而呢啲唔係自己生成噉嘅，而係通過啲人嚟整，將西瓜鉆個窿嚟加啲高度酒入面，用嗰時同食普通嘅西瓜差唔多噉。

腌西瓜皮
喺俄羅斯嗰邊成日好興搞腌西瓜皮。

掟西瓜落海招魂
嶺南沿海地區習俗，如果有人跌落海失咗蹤，親屬會掟西瓜落海，大嗌「返來囉」招魂，隔一陣佢條屍會蒲返上水。

一季之話
喺日本嗰邊，西瓜係成日喺夏末秋初時期嘅一季之話。喺每年一過咗立秋嗰日，就成日用「一季之話」呢個講法。如估盂蘭節嗰時嘅施狐行過一埞嘅話，施食會就識畀個西瓜出嚟。呢個係為咗畀死咗嘅靈魂有得解渴噉解。

打西瓜
内文：打西瓜
喺日本嘅每年夏天嗰時，海灘嗰頭嘅打西瓜遊戲係出咗名嘅。佢嗰邊係冇限制人數嚟參加呢個玩法，而且邊個都啱玩嘅。

廣東兒歌
喺廣東嘅粵語區入面，嗰度有首嗌「大西瓜」嘅兒歌都幾出名吓。其中歌詞係成日圍繞「西瓜」呢樣嘢嚟講嘅。

做個創世神嘅遊戲道具
喺做個創世神嘅手機遊戲入面，有個同「西瓜」有關嘅道具，喺佢嗰邊嘅遊戲係成日嗌「Melon」。另外，佢嗰邊重有「西瓜核」同埋「識眨嘅西瓜」、「西瓜片」呢三個道具。
西環煤氣鼓爆炸

西環煤氣鼓爆炸係香港一單煤氣爆炸災禍，發生響1934年5月14號朝早10點幾，煤氣公司響西環石塘嘴皇后大道西近希路道嘅煤氣鼓發生爆炸，漏出大量煤氣，令附近住宅區火燭，令到42個人死46個人傷。
葉蟾躄魚屬

葉蟾躄魚屬（學名：Phyllophryne）係鮟鱇目躄魚科嘅其中一個屬。
葉詩文

葉詩文（粵拼：jip6 si1 man4；簡化字：叶诗文；吳語讀音（杭州片）：ɦiɪʔ sɿ vən；1996年3月1號—）係中國大陸嘅泳手，浙江杭州人。曾經喺2012年夏季奧林匹克運動會嘅400m混合式打破世界紀錄奪冠，跟住喺200m混合式破埋奧運紀錄，2012年世界短道游水錦標攞過女子200m而出名。佢係中國游泳隊有史以嚟，第一位喺一屆奧運連續攞2嚿金牌嘅運動員。亦係中國游泳隊第一位攞齊嗮奧運、世界錦標同亞運冠軍嘅運動員。
葉蘊妍

葉蘊妍，MH（英文：IP Wan-in Jaique，1980年1月15號—），花名阿菲或大師姐，係香港全職英式桌球員。

簡歷
早年就讀潔心小學同潔心林炳炎中學。2000年嘅暑假，葉蘊妍跟住男同學去桌球室打波而開始接觸桌球。商科畢業之後，佢為咗爭取更多練習嘅機會，就去球會做駐場主任，時時要幫球會「戥腳」（做客人嘅臨時對手），輸球就要畀「波鐘錢」，所以時時都要貼錢打工，直至到2009年，佢成為咗香港精英運動員之後，就享有固定津貼，同實報實銷練習嘅場租。
2004年，佢喺朋友介紹下搵到港隊名將區志偉指點球技，由基本功夫學起，只係學咗兩個月就喺第一屆香港女子桌球公開賽奪得冠軍。2007年，佢正式轉做全職桌球手。
代表中國香港參加2010年亞洲運動會，伙拍吳安儀同蘇文欣奪得女子英式桌球6個紅球團體金牌。
葉蒨文

葉蒨文（粵拼：jip6 sin3 man4；英文：Sally Yeh Chien-Wen，1961年9月30號—）係香港女歌手同演員，喺臺灣出世，1980年代出道；1984年開始到香港發展演藝事業。佢個代表作品係1991年嘅國語歌曲《瀟灑走一回》。
葉蒨文Remix EP

《葉蒨文Remix EP》係香港女歌手葉蒨文嘅首隻粵語混音EP大碟，1987年9月10號由香港華納唱片發行。
茅以昇

茅以昇（或作茅以升，字唐臣，1896年1月9號—1989年11月12號）係中國結構工程師、橋樑設計師，中國近代橋樑事業嘅先驅。
先後主持設計杭州錢塘江大橋、武漢長江大橋、重慶石板坡長江大橋等重要橋樑。以上三座橋到宜家都重用緊。
茄科

茄科（粵拼：ke2 fo1；學名：Solanaceae）係茄目下面一個科，約莫有98個屬夾埋超過2,700個品種，入面好多品種都對人類好重要，例子包括茄子、番茄、辣椒。
茄萣區

茄萣區係中華民國臺灣高雄市嘅一個區，面積15.76平方公里，人口3萬。
茄目

茄目（粵拼：ke2 muk6；學名：Solanales）係雙子葉植物綱下面一個目，入面有五個科。
茅

茅國，周朝諸侯國之一。
茅氏，中國嘅一個姓氏。
茅侃侃

茅侃侃（粵拼：maau4 hon2 hon2；1983年5月25號—2018年1月24號）係中國大陸嘅企業家，北京人，創辦過Majoy。

生平
茅侃侃喺1983年5月25號喺北京出世，6歲嗰時阿爸攞咗部進口Apple機而學識咗程序同軟件等電腦系統，令佢好快成為位電腦高手。12歲時重識點樣裝卸軟件，14歲時喺《大眾軟件》等雜誌發佈咗好多篇文章，重自己設計同開發軟件，15歲時喺瀛海威時空論壇成為最後生嘅論壇版主。
2000年因為高一地理會考肥佬而兩次退學，但退學後重攞咗微軟MCP、MCSE同埋MCDBA呢三項認證。喺嗰時嚟講，成個亞洲凈得兩位18歲以下嘅人成功攞到微軟嗰三項認證，過咗半年又搞掂埋華爾街英文嘅學習。期間重轉咗好多工同成立咗兼公司同創辦咗個Linux技術網站，但因為佢成日鬧客戶而最後食西北風。
茅侃侃從2004年開始轉向網遊界發展，佢最先決定開間Majoy公司搞真人實景嘅遊戲項，令佢嘅身份好快俾媒體關注，重喺2006年5月同李想、戴志康、高燃一齊喺CCTV-2嘅《對話》節目出鏡，成為一時佳話，後嚟嗰四位俾北京民眾話成「京城四少」。不過花無百日紅，茅侃侃喺同年底因為將佢自己產品定價成（CNY￥388／2個鐘）而俾公司嘅營銷部同市場部質疑，連定價問題都拗餐飽，最後搞到Majoy公司出現炒魷潮。離開Majoy之後，佢刪走嗮之前喺微博發佈過嘅文章，而另外寫咗兩篇嘢講述自己從高中退學之後到成億身家嘅轉變過程。
隨後佢喺智能電話出現之後，又去到「哪兒堵」嘅交通APP做生意，不過佢因為成日唔係去咖啡舖就係卡拉OK、夜總會呢啲地方，令APP嘅生意一落千丈。雖然2013年轉到鳴鶴鳴和文化傳媒搞網遊電視業，第一年攢咗成1400萬蚊，但第二年因為同拍檔公司撻Q而倒米。喺2015年9月30號又去到上市公司——萬家文化，一齊成立「萬家電競」嘅合資公司，但係到2017年9至11月，公司因為爆出成千萬蚊嘅債務同埋猛咁拖糧，令茅侃侃陷入山窮水盡嘅地步。最後公司破產。

死
2018年1月24號，茅侃侃喺北京海淀區住所開煤氣自殺死咗，終年34歲。
茅屋芝士

茅屋芝士（英文：Cottage Cheese）係種芝士凝塊，口味溫和，冇壓過，脂肪少，可以就咁食又或者撈埋落生果、甜品或沙律度食。
茄牛通

茄牛通，全名番茄牛肉通粉，係香港菜色嘅一種，用通粉加埋番茄湯同牛肉片整成，味道酸甜。
赭女星

赭女星（Rhodope），即係小行星166，係太陽系小行星帶嘅一粒小行星，喺1876年8月15號發現。
走佬去馬拉

《走佬去馬拉》（Pick Me Up To Malaysia）係香港電視娛樂製作嘅遊埠節目，《走佬去臺灣》續作，喺2019年4月29號到5月17號逢禮拜一到五23:00-23:30喺ViuTV播，由杜汶澤主持，嘉賓主持包括黃潔琪（Miko）、陳玉娥（Moon）同李元玲（Cathryn）。今輯節目會介紹馬來西亞（馬拉）。
走佬

走佬，又叫趯佬、著草／着草，係指漏夜潛逃逃走或者搬屋走嘅行為，多數都係因為避債或者避仇家，亦有機會係罪犯為咗避開警方通緝。有指「佬」嘅本字為「路」。
走佬俏佳人

《走佬俏佳人》（Runaway Bride）係套美國嘅劇情片，片長116分鐘，喺1999年7月25號上畫。
走佬去臺灣

《走佬去臺灣》（英文：Pick Me Up To Taiwan）係一套2018年香港電視娛樂製作嘅遊埠節目。杜汶澤主持，講返佢舊時喺臺灣去過嘅地方同經歷。節目由2018年5月28號到6月13號逢禮拜一到五22:30–23:00喺ViuTV播出，其中最後兩集係45分鐘加長版，改喺22:15-23:00播。
呢個節目嘅網上重溫係「足本版」，保留喺電視直播版剪走咗嘅粗口。
赫魯曉夫

尼基塔·謝爾蓋耶維奇·赫魯曉夫（俄文：Никита Сергеевич Хрущёв，國際音標：[nʲɪˈkʲitə sʲɪˈrgʲejɪvʲɪtɕ xruˈɕːof]， 聽 (幫手·有關)，1894年4月17號—1971年9月11號）係前蘇聯最高領導人、蘇聯共產黨中央委員會第一書記、蘇聯部長會議主席。1956年發表過批評對斯大林個人崇拜嘅秘密報告，並喺任期內積極實行去斯大林化（俄文：Десталинизация）政策。曾經發動中蘇論戰並造成中蘇交惡，亦同古巴導彈危機有密切關係。
走

走，又叫跑，係指人同其他動物用腳快速郁動嘅方法，喺人嘅角度亦都係種運動。鬥走得快嘅比賽會叫做賽跑，可以分做短跑同長跑兩大類。
詹姆斯·喬伊斯

詹姆斯·喬伊斯（英文James Joyce；本名英文James Augustine Aloysius Joyce；本名粵語詹姆斯·奧古斯丁·阿洛伊修斯·喬伊斯；1882年2月2號—1941年1月13號）係愛爾蘭作家，一般認為係20世紀最重要嘅作家之一。
佢一向俾人類嘅意識迷倒，故此佢成日用意識流嘅創作技巧去寫作。佢亦關心人類嘅集體記憶，佢成日用神話、傳說、詩歌同得佢自創嘅語言元素去寫作。
詹姆斯·喬伊斯有名嘅作品係短篇小說《都柏林人》、半自傳小說《一隻後生藝術家嘅畫像》、小說《尤利西斯》。
詹天佑故居紀念館

詹天佑故居紀念館係中國廣東省廣州市嘅一間名人紀念館，亦係清末時期中國鐵路之父——詹天佑嘅出世地。位置喺荔灣區恩寧路十二甫西街27~29號。
呢間嘢嘅室內佈置按返清末民初時期，詹天佑喺廣州住緊嘅相同玻璃底片嚟整。入面擺咗八仙臺、幾凳、瞓覺凳等古董家具，重用屏風將廳堂同展覽陳列廳隔開咗。
詹大悲

詹大悲（1887年—1927年12月17號），原名培瀚，字質存，湖北蘄春人，係中國民主革命烈士，創辦咗革命機關報紙《大江報》。
詹姆斯·杜瓦

詹姆斯·杜瓦係一個大不列顛及愛爾蘭聯合王國物理學家、化學家、發明家。
詹士·費拉格慕

詹士·費拉格慕（James Ferragamo，1971年11月7號—）係意大利設計師修華托利·費拉格慕嘅第三代孫，宜家做緊費拉格慕公司嘅女裝設計總監。
詹士敦

詹士敦（Jamestown）係英國大西洋屬地聖海倫娜、亞森松同崔斯坦達庫尼亞首府，喺聖海倫娜島上面。
700年代

700年代係指700年去到709年之間嗰十年。
70

70係69同71之間嘅自然數。

唐字
唐字可以寫成七十。若果要避免以後俾人簒改或者睇唔清，會用大寫柒拾。
超級鐵血戰士

超級鐵血戰士（Super Predator）係喺電影鐵血戰士S中出現，超級鐵血戰士比原本嘅鐵血戰士更高科技同戰鬥力。佢哋會揾嘢幫手狩獵。
超級電腦

超級電腦（Supercomputer）係計得超快嘅電腦，快過普通電腦好多。呢啲電腦主要用來做科學計算，模擬啲變數好多、好複雜嘅問題，好似推測未來氣候。有時重會設計到專解決一類問題。通常只有大學、軍事機構，同埋科學研究先會用得着。無咗佢，好多科學上嘅精密工具都用唔到，發射火箭都好易失敗，重會死人。
超級金球獎

超級金球獎（法文：Super Ballon d'Or）係足球雜誌《法國足球》設立嘅獎項，頒贈畀近三十年最佳職業足球員。目前只係喺1989年頒發過一次。
呢個獎項嘅得獎者係由觀眾讀者、《法國足球》評委小組同埋前金球獎得主投票選出。由於當時（1989年）剩係得歐洲藉球員有資格競逐金球獎，因此比利同馬勒當拿等非歐洲藉球員都唔會入選。
迪史提芬奴贏得嘅兩個金球獎（1957年同1959年）同埋超級金球獎座。
一直以嚟，1989年超級金球獎獎座都放喺皇家馬德里主場班拿貝球場展出。直至2021年，迪史提芬奴嘅後代拍賣咗佢嘅遺物。個獎座成為其中一件物品以187,500英鎊價錢賣畀一位匿名買家，目前位置不明。
超級美鈔

超級美鈔（英文：Superdollar）係指像真度近乎完美嘅美元假幣，啱啱咁似得咁，據稱係朝鮮印嘅。美國政府講，朝鮮造偽鈔有兩大原因，一係攞多啲錢，二係整亂美國經濟。呢啲假幣喺1980年代末開始傳開。不過朝鮮唔認，話呢啲指責係「純屬謊言」，話美國係想用呢個案挑起戰爭。佢哋仲話呢啲「超級美鈔」係美國中央情報局自己搞，攞佢哋自己嘅事嚟轉移焦點。
超級胞

超級胞（Supercell）係種雷暴，結構係識旋轉嘅積雨雲，似龍捲風。
超級英雄

超級英雄（Superhero）係幻想出嚟嘅英雄角色。唔少地方都有佢哋嘅超級英雄，但因為文化唔同，所以超級英雄分成幾種地區嘅類別。

美國
美國嘅超級英雄多數都着緊身衣，以凸顯肌肉，好似超人、美國隊長等，但都有啲唔着緊身衣嘅，好似變形俠醫、雷神奇俠等。女嘅就多數着短袖嘅緊身衣，以凸顯身材，好似She-hulk同Wonder Woman等，亦都有啲會好似Spider-woman同Scarlet Witch咁樣着長袖嘅。
美國嘅超級英雄分三類：
先天超能力：例如雷神奇俠
後天超能力：例如變形俠醫、蜘蛛俠
冇超能力：例如鐵甲奇俠（Tony Stark）、蝙蝠俠
多數超級英雄都係後天超能力者，而冇超能力者就多數用高科技裝備或後天訓練彌補先天不足。用高科技裝備嘅超級英雄嘅例子有鐵甲奇俠，佢發明唔同嘅裝甲嚟對付唔同嘅敵人，例如發明過Hulkbuster嚟對付變形俠醫同Thorbuster嚟對付過雷神奇俠。而後天訓練嘅超級英雄就如鷹眼，透過訓練箭術同武術成為超級英雄。又用高科技裝備同後天訓練嘅超級英雄就例如蝙蝠俠，用高科技裝備同靈巧嘅身手成為超級英雄。
美國嘅超級英雄多數住喺同一個世界，例如驚奇漫畫嘅正統世界係Earth-616。
美國嘅超級英雄鍾意講力量，例如超人至少有1,000,000噸嘅力量。

日本
日本嘅超級英雄多數都係靠「變身」獲得超能力，好似幪面超人或戰隊之類。
有啲日本嘅超級英雄都鍾意講力量，好似幪面超人嘅拳擊力係3噸咁。
超級碗

超級碗係美國國家美式足球聯盟嘅美式足球年度冠軍賽，贏咗就有「世界冠軍」嘅名，由1967年開始每年都有搞。
超級馬利奧-未知世界

超級馬利奧-未知世界（粵拼：ciu1 kap1 maa5 lei6 ngou3 mei6 zi1 sai3 gaai3；英文：Super Mario X，簡稱SMX）係由中國內地網友gsksoft整嘅一部超級馬利奧嘅同人遊戲（日文：同人ゲーム）。同永遠嘅馬利奧一樣，有關卡編輯器，既可以自己整地圖畀人哋玩，又可以玩人哋整嘅地圖都得。

超級馬利奧-未知世界同永遠嘅馬利奧遊戲區分
雖然超級馬利奧-未知世界同永遠嘅馬利奧嘅遊戲界面差唔多，但唔同嘅係關卡編輯器嗰度同程序設計。超級馬利奧-未知世界遊戲可以喺地圖編輯器入面加自己整嘅相同音樂嚟襯嗮成個場景同喺地圖入面用脚本實驗好多發生嘅事。呢啲喺永遠嘅馬利奧入面未出現過嘅。而超級馬利奧-未知世界係用VB嚟整嘅，遊戲曬士唔計地圖在內，先至得2~3M到。
超級零零狗

《超級零零狗》（英文：Bolt）係套2008年美國3D喜劇動畫片。
9月12號

9月12號係公曆年嘅第255日（閏年第256日），離年尾重有110日。
<< - 9月 - >>



大件事
1843年：獨樹山之役。
1910年：馬勒嘅第八交響曲喺慕尼黑首演（合唱團有成852個人唱歌，樂團有成171人。馬勒嘅排演助理就係Bruno Walter）。
1940年：喺法國Lascaux（英文：Lascaux）發現山窿壁畫。
1958年：香港啟德機場嘅13/31跑道啟用，哩條跑道一路用到啟德機場關閉。
1970年：巴勒斯坦解放組織響約旦安曼一個機場炸毀三架飛機。
1977年：香港彌敦道同鴉蘭街交界地下鐵路地盤地陷。
1990年：東、西德同蘇聯、英國、法國、美國四強響莫斯科達成協議，為兩德統一掃清障礙。
1992年：奮進號穿梭機嘅STS-47任務，係第50次嘅穿梭飛行；載住第一個非洲裔女性Mae Carol Jemison上太空。
1996年：臺灣臺北大安區空軍作戰司令部（2006年改組爲空軍作戰指揮部）營區入面一名5歲謝氏女仔被姦殺，士兵江國慶被判有罪，喺1997年8月被槍決。至2011年9月平反，是爲江國慶案（中文：江國慶案）。
1997年：中國共產黨第十五次全國代表大會喺北京開幕，會期至9月18號。大會將鄧小平理論寫入黨章。
2005年：香港迪士尼樂園開幕。
2005年：eBay決定以13億美元現金加13億美元股權再加有條件嘅未來15億美元方式收購Skype。
2007年：加州一隊物理研究員整出以千計嘅雙電子偶素（di-positronium/molecular positronium）分子Ps2。
2007年：印尼蘇門答臘8.4級地震，至少10個人死200傷，重有海嘯警報。
2007年：日本首相安倍晉三做唔夠一年就辭職唔做。
2007年：剛果民主共和國伊波拉病毒爆發，160幾人死咗，300幾人受到感染。
2017年：天舟一號同太空實驗室天宮二號第三次對接。
2019年：中國國民黨榮譽主席連戰、吳伯雄、現任黨主席吳敦義、前副總統蕭萬長等31名黨內大佬喺臺灣多份主要報章登親筆聯署聲明，呼籲黨友、鴻海集團創辦人郭台銘同國民黨總統候選人、高雄市長韓國瑜合作，全黨全民集中選票支持韓國瑜。盛傳會宣佈獨立參選嚟緊嗰年嘅第15屆中華民國總統選舉嘅郭台銘隨即喺同一日透過幕僚蔡沁瑜發表聲明，即日起退出中國國民黨。

響呢日出世嘅人
1494年：法蘭西一世，法國君主（1547年死）
1818年：Richard Jordan Gatling（英文：Richard Jordan Gatling），美國發明家，發明Gatling gun（英文：Gatling gun）（1903年死）
1844年：吳昌碩（中文：吳昌碩），中國畫家、篆刻家同書法家（1927年死）
1875年：尾上松之助（日文：尾上松之助），日本電影演員（1926年死）
1887年：畢門特，巴西政治人同律師（1973年死）
1887年：錢玄同，中國語言學家、語文改革活動家、文字音韻學家、教育家同思想家（1939年死）
1902年：如賽力諾庫比契克，巴西總統，推動建設新首都巴西利亞（1976年死）
1913年：謝斯奧雲斯，美國田徑運動員（1980年死）
1921年：舒巷城，香港作家（1999年死）
1921年：劉友福，越南作曲家、國民議會成員（1989年死）
1931年：Ian Holm（英文：Ian Holm），英國演員
1934年：約翰·基士圖，烏干達實業家、經濟學家同政治人（2017年死）
1939年：大石信幸，日本足球員
1941年：Ángel Roberto Seifart（西班牙文：Ángel Roberto Seifart），巴拉圭副總統（2018年死）
1943年：Michael Ondaatje（英文：Michael Ondaatje），加拿大詩人同小說家
1944年：菊川凱夫，日本足球員
1944年：劉千石，香港立法會前議員
1947年：鄭南榕，臺灣政治人物、時事評論員同社會活動家（1989年死）
1949年：黃定光，香港立法會議員
1956年：張國榮，香港歌手（2003年死）
1959年：士各布朗，美國政治人
1959年：金子久，日本足球員
1968年：達里奧奧爾蒂斯，哥倫比亞藝術家
1969年：項明生，香港旅遊作家同旅遊節目主持人
1969年：幸田將和，日本足球員
1973年：保羅獲加，美國電影演員（2013年死）
1974年：今野章，日本足球員
1980年：姚明，中國籃球員
1982年：小林亮，日本足球員
1982年：三船美佳，日本演員
1983年：周奕瑋，香港電視節目主持人，無綫電視藝員
1983年：鈴木伸貴，日本足球員
1984年：皇貞季，中國配音員同配音導演
1984年：庭田亞樹子，日本足球員
1985年：水本裕貴，日本足球員
1985年：李小萌 (演員)，中國演員
1986年：長友佑都，日本足球員
1986年：艾美洛森，美國電影演員
1986年：楊冪，中國演員
1987年：鈴木淳，日本足球員
1987年：胡中慧，香港無綫電視藝員
1989年：小手川宏基，日本足球員
1989年：村上巧，日本足球員
1991年：何佩珉，香港無綫電視藝員
1991年：嶺岸佳介，日本足球員
1991年：上松瑛，日本足球員
1991年：王嘉慧 (電影演員)，香港電影演員
1992年：楠元秀真，日本足球員
1993年：陳芷澄，香港哥爾夫球員
1994年：金南俊，南韓歌手，組合防彈少年團隊長，團內擔任Rapper同製作人。
1994年：Світоліна Еліна Михайлівна（烏克蘭文：Світоліна Еліна Михайлівна），烏克蘭網球員
1995年：德元悠平，日本足球員
1996年：夏子涓，香港模特兒同歌手，組合Bingo前成員
9m88

9m88（1990年11月20號—）係一個臺灣歌手、詞曲作家同演員，原名湯毓綺，2017年出道。
9年

9年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
漢：初始元年
新：始建國元年
朝鮮半島
高句麗：瑠璃明王二十八年
新羅：南解王六年
百濟：溫祚王二十七年
檀紀：2342年
日本
垂仁天皇三十八年
皇紀：669年
佛曆：552年
猶太曆：3769年～3770年

大件事
漢朝外戚王莽奪權，宣佈進行一系列改革，又將國號改做「新」，改年號始建國。
哀牢國（中文：哀牢國）嘅子孫趁住漢朝內亂，重新宣佈獨立。
9月13號

9月13號係公曆年嘅第256日（閏年第257日），離年尾重有109日。
<< - 9月 - >>



大件事
1898年：Hannibal Goodwin（英文：Hannibal Goodwin）攞到佢發明嘅硝酸菲淋片（celluloid film）嘅專利。
1899年：Henry H. Bliss（英文：Henry H. Bliss）畀車撞到，第二朝死咗，成為全美國頭一個死喺汽車失事嘅人。
1906年：歐洲第一次嘅定翼機飛行。
1939年：加拿大向納粹德國宣戰，加入第二次世界大戰。
1943年：蔣介石出任中華民國國民政府主席兼行政院長。
1959年：中華人民共和國第一屆全國運動會喺北京工人體育場開幕。
1968年：阿爾巴尼亞退出華沙公約組織。
1970年：1970年世界博覽會閉幕。
1971年：中國共產黨中央委員會副主席林彪坐飛機逃亡蘇聯，響蒙古溫都爾汗飛機失事死咗，是為「九一三事件」。
1978年：香港油麻地發生連串冧樓，政府將呢幾座樓列為危樓。
1993年：巴勒斯坦解放組織阿頭阿拉法特同以色列總理拉賓響美國白宮簽《奧斯陸和約》。
1996年：張超雄日。
2005年：朝鮮半島核危機第四輪六方會談喺中國北京重開。
2017年：第5屆星加坡總統選舉，哈莉瑪喺無對手之下自動當選。
2019年：義守大學襲擊事件（中文：義守大學襲擊事件）。
9月

9月係西曆年裏面嘅第九個月，係月小，總共有30日。
<< - 9月 - >>



2020年
喺北半球，9月係秋季嘅第二個月，本月節氣：白露、秋分。
喺英文裏面，9月（September）源自拉丁文September，意思係第七個月。

節日
喺中華人民共和國，9月10號係教師節。喺台灣，9月28號係教師節。
依照教會傳統，9月8號係童貞女聖馬利亞日（只適用港澳地區），9月21號係聖馬太日，9月29號係聖米迦勒與諸天使日。
喺美國同埋加拿大，9月第一個星期一係勞動節。
9月第二個星期六係世界急救日。
9月第三個星期二係國際和平日。
9月嘅第三個週末係世界清潔日。
喺中國，9月第三個星期六係全民國防教育日。
9月第四個星期日係國際聾人節。
9月最後一個星期日係世界心臟日和世界海事日。
9月第3個星期六、星期日係世界古蹟日。
9月最後一個星期四係世界海事日。

其他
9月每年都係同12月一樣喺一個星期嘅同一日開始。
1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月
維基辭典有呢個詞嘅解釋：9月
裴楷

裴楷（粵拼：pui4 kaai2；237年—291年），字叔則（suk1 zak1），河東聞喜人（而家山西聞喜），係晉朝嘅官員、將領、名士。佢阿爺係裴茂，係漢朝嘅尚書令；老豆係裴徽，三國時曹魏嘅冀州刺史，係佢老豆嘅三仔；佢嘅伯爺係裴潛，有堂兄裴秀，堂侄裴頠。
佢同老豆裴徽、二哥裴康、細佬裴綽、二仔裴瓚、細侄裴遐、堂侄裴頠、堂細佬裴邈合稱爲「八裴」，啲人將佢同「八王」中嘅王夷甫相比。當時人讚佢係「玉人」。

生平
裴楷嘅老豆裴徽係有名嘅玄學家，同當時嘅學者交往密切。裴徽有四個仔，個個都成器，除咗大哥裴黎做將軍，其餘三兄弟都係做官，兼且都係名士，當中裴楷嘅才望最高。佢細個時就已經出名，受老豆影響，尤其精通《道德經》、《易經》，當時同王戎齊名。裴楷風神高邁，容儀俊爽，博覽羣書，對義理特別精通，時人稱呼佢做「玉人」，即係話佢嘅容貌舉止英俊出衆，就算頭髮亂、衫褲粗陋，個人都仲係好睇；又話「見裴楷就好似行埋座玉山，可以映照人樣。」（見裴叔則如近玉山，映照人也）。
於是鍾會向當時嘅大將軍司馬昭舉薦佢，話「裴楷清通，王戎簡要」，於是司馬昭闢拜佢做掾屬，之後遷任尚書郎，於是裴楷開始咗佢嘅仕途。謝鯤讚裴楷話佢「雋朗有識具，當時獨步」。到賈充改訂律令時，裴楷做當中嘅定科郎。做完件事後，曹魏皇帝召裴楷御前執讀，議論當中內容。裴楷嘅表現令衆人矚目。司馬炎做撫軍時，裴楷做參軍事。吏部郎缺時，司馬昭搵鍾會舉薦人，於是鍾會又舉薦佢上去。
晉朝初年，佢做中書郎，喺宮中出入，見到佢嘅人都幾尊敬佢。司馬炎登基後，想問卜睇下晉朝有幾代皇帝，卜出嘅結果話係「一」，皇帝即時唔開心，群臣亦驚慌，無人夠膽出聲。裴楷出來，以玄學上嘅「一」來講解占卜結果，令朝廷氣氛緩和返。於是佢轉做散騎侍郎，之後遷任散騎常侍、河內太守，然後入朝做屯騎校尉、右軍將軍，之後轉侍中。
石崇以佢自己係功臣嘅仔、有才氣，兼且同裴楷志趣唔同，而唔同裴楷交往。長水校尉孫季舒同石崇宴飲時因爲傲慢過度，石崇想上表免佢官，裴楷聽聞後，同石崇講「足下飲人狂藥，責人正禮，不亦乖乎！」來勸阻咗佢。
裴楷生性寬厚，生活唔知慳識儉，對奇珍異玩好有興趣，不過亦樂善好施。曾經因爲自己堂兄裴衍鍾意自己某間屋就送咗畀佢；梁王司馬肜、趙王司馬倫作爲皇族幾有錢，裴楷就請佢哋每年出幾百萬來接濟窮人，啲人笑佢疏財，佢答話：「令有餘嘅破費，來補足窮缺，呢個係天理。」（損有餘以補不足，天之道也）。佢嘅品德喺當時同山濤、和嶠齊名。晉朝皇帝曾經問裴楷當政得失，裴楷指出唯一嘅失係賈充之流嘅人喺朝廷，由於任愷、庾純亦指責賈充，於是皇帝調賈充出外，直到賈充嘅女嫁畀太子先整停件事。晉朝統一各地後，要公卿論政，裴楷就論述漢魏盛衰嘅軌跡，在座嘅人都歎服。
晉惠帝登基後，外戚楊駿執政。裴楷嘅仔裴瓚娶楊駿個女，但裴楷睇唔起楊駿，同呢個親家關係唔好。於是楊駿執政後，裴楷轉做衛尉，之後遷任太子少師，呢啲係閒職，無乜事做。到誅殺楊駿時，裴楷受牽連入獄，當時件事好倉促，啲人好驚，但裴楷好鎮靜，喺獄中攞紙筆寫信畀親屬。因爲傅祗救佢，於是出獄。太保衛瓘、太宰司馬亮話裴楷正直，抵賜爵，於是裴楷封爲臨海侯，食邑兩千戶。之後仲代替楚王司馬瑋做北軍中侯，兼散騎常侍，於是司馬瑋怨衛瓘、司馬亮掛住推薦裴楷而排斥佢，裴楷知道後唔敢任職，轉爲尚書。
當時由於八王之亂，局勢動盪，裴楷擔憂局勢，想調出朝廷避下，原本係要去做安南將軍、假節、都督荊州諸軍事，但臨行時司馬瑋發動叛亂，殺咗衛瓘、司馬亮。司馬瑋覺得裴楷之前搶佢北軍中侯個位，又同衛瓘、司馬亮係老襯，所以落令追殺裴楷。聽聞事變，裴楷匿去外父王渾屋企，同司馬亮個細仔一夜換咗八次埞匿，先至避過難。誅殺司馬瑋後，裴楷做中書令、侍中，同張華、王戎一齊掌控朝政大權。
裴楷有病（渴利疾），唔想擔任咁高職位。於是王渾幫佢表奏，想調佢去做光祿勳，但上面唔聽，結果要裴楷做光祿大夫、開府儀同三司。到佢病到瞓床時，黃門郎王衍去探佢，裴楷望住佢話：「竟未相識」，王衍亦感嘆裴楷嘅神采。裴楷好識睇人，包括王衍在內，佢賞識過嘅樂廣、夏侯玄、鍾會、傅嘏、山濤都係一時名士，其中樂廣仲係畀裴楷舉薦先至從此出名。
之後，裴楷屋企煮飯，啲穀米煮出來唔係變成拳頭噉，就係變到似血噉，有時仲變成蕪菁籽噉。出咗呢啲離奇事後，裴楷當年就過身，時年虛歲五十五歲，諡號元。
日後顧愷之幫裴楷畫像時，喺佢面上畫多三條鬚，啲人問佢原因，佢話噉先畫得出佢嘅才識，睇畫嘅人先發覺呢三條鬚加得好。

評價
時人：見裴叔則如近玉山，映照人也
鍾會：裴楷清通，王戎簡要
武陔：戎尚約，楷清通。
王衍：「見裴令公精明朗然，籠蓋人上，非凡識也。若死而可作，當與之同歸」（有講法話係王戎講嘅）「雙眸閃閃，若巖下電，精神挺動」
王渾：楷性不競於物
《晉諸公贊》：楷特精易義
顧愷之：裴楷儁朗有識具
房玄齡：秀則聲蓋朋僚，稱為領袖。楷則機神幼發，目以清通。俱為晉氏名臣，良有以也。

家屬
阿爺：裴茂
老豆：裴徽，「八裴」之一。
叔伯及堂兄弟、堂侄
裴潛
裴秀
裴頠，「八裴」之一。
裴儁
裴越
裴輯
裴綰
又有堂細佬裴邈，「八裴」之一。
兄弟及侄
大哥裴黎
二哥裴康，「八裴」之一。
細佬裴綽，「八裴」之一。
裴遐，「八裴」之一。
老婆
王渾嘅女
仔女同孫
裴輿，字祖明，官至散騎侍郎，娶司馬亮女。
裴瓚，字國寶，中書郎，娶楊駿女，誅殺楊駿時畀亂兵殺害。「八裴」之一。
裴憲，字景思，豫州刺史，《晉諸公贊》話佢「有清識」。
裴挹
裴瑴
裴禮
裴遜
有粒女，嫁畀衛瓘嘅仔。
裴柱現

裴柱現，係大韓民國嘅一個女藝人同埋歌手。
裴格林

裴格林，係大韓民國嘅一個女藝人同埋演員。